FOTO ȘI VIDEO Prezență total neașteptată la meciul Simonei Halep! Câștigătoarea de Grand Slam a urmărit-o pe româncă la meciul de revenire
Simona Halep a fost învinsă de Paula Badosa (locul 80 WTA), scor 1-6, 6-4, 6-3, în primul tur la Miami Open, după o oră şi 58 de minute de joc.
Aceasta a fost prima partidă jucată de Simona Halep după 569 de zile şi după ce a fost depistată pozitiv şi suspendată. În setul doi, sportiva a acuzat o durere la umărul drept.
Simona Halep a revenit la Miami, în aclamaţiile fanilor români, încrezătoare şi zâmbitoare. Aşa cum a declarat în repetate rânduri, nu avea nicio aşteptare, ci doar voia să vadă cum simte jocul, după o lungă pauză.
Beneficiară a unui wild card, românca va primi un cec de 23.250 de dolari şi 10 puncte WTA, graţie cărora va figura în clasamentul WTA publicat în data de 1 aprilie.
Bianca Andreescu, în tribune la meciul Simonei Halep
Revenirea în circuit a fostului lider mondial a stârnit mult interes în rândul jucătoarelor de tenis. Dacă daneza Caroline Wozniacki a ales să critice decizia organizatorilor de a-i acorda un wild card Simonei Halep, Bianca Andreescu a preferat să vină la meci, fiind surprinsă în tribune la partida româncei cu Paula Badosa.
Accidentată, Bianca Andreescu nu a mai jucat un meci oficial din 9 august 2023, când pierdea în fața italiencei Camila Giorgi, în turneul WTA 1000 de la Montreal.
Ce urmează pentru Simona Halep după Miami Open
Simona Halep e pregătită să dea totul pentru România. Ar putea cere wildcard la Charleston, primul turneu al sezonului de zgură
În viitorul apropiat, Simona Halep va putea pregăti barajul decisiv cu Ucraina, din Cupa Billie Jean King, programat tot în Florida, dar pe zgură, în perioada 12-13 aprilie.
Românca ar putea cere wildcard și în turneul WTA 500 de la Charleston, fixat în săptămâna 1-7 aprilie, participare care ar crește volumul de meciuri în sezonul de zgură, dar ar putea și să o ajute la o acomodare mai lină înaintea play-off-ului cu echipa Elinei Svitolina.
La revenirea în Europa, Simona Halep este așteptată să ceară wildcarduri la turneele WTA 500 de la Stuttgart (14-21 aprilie), WTA 1000 de la Madrid (23 aprilie - 5 mai) și WTA 1000 de la Roma (7 - 19 mai), ultimul înaintea competiției de mare șlem de la Roland Garros (26 mai - 9 iunie).
Urmăriți SPORT.RO și pe Google News